For best IPTV provider, please visit: WWW.IPTV.CAT For best IPTV provider, please visit: WWW.IPTV.CAT
- Perdó, oncle Rick. - Disculpa'm.
Què és això?
Us ho he dit: ens aixequen la camisa.
Au, a pagar.
Com has trobat tot això?
Puc trobar qualsevol cosa o persona.
I no pots trobar ton pare?
Quina gràcia, Gene.
Escolteu, no sé de què va tot això, però aquesta nit ve Santa Claus.
En podem parlar un minut?
Jack O'Malley.
Nois, baixeu.
Tu no.
Què fas, col·lega?
Ens encanta tenir-te durant les vacances,
però què expliques als teus cosins?
La dura realitat.
"La dura realitat"?
Jack, és cert que són regals, però no són els de Santa Claus.
Ja, perquè Santa Claus encara no ha arribat.
Arriba aquesta nit. La nit de Nadal.
I vindrà aquí, a aquesta casa, aquesta nit...
- Això m'estàs dient? - Justa la fusta.
¿I també anirà a la resta de cases del món,
la mateixa nit i amb rens voladors com a mitjà de transport?
Sí, Jack.
I quin combustible fa servir un ren volador?
Pastanagues, segurament.
Mira, no sé ben bé com funciona.
El que sé és que, quan ens llevem demà, Santa Claus haurà passat per aquí.
Au, som-hi.
O et posarà a la Llista d'Entremaliats.
Sincerament, oncle Rick, això no em preocupa gaire.
PER A SANTA CLAUS
30 ANYS DESPRÉS
Cafè americà triple per a la Christine?
Jack O'Malley! Quina sorpresa.
Lenny, em trobes a faltar?
I els meus diners?
Te'ls aconseguiré, ja t'ho vaig dir.
Hi estic treballant.
De fet, em sembla que ho doblaré.
Encara tens en Morris a 300?
En Morris? Aquell tronc?
Posa-me'n 25.000.
Quins pebrots, O'Malley.
Oi que sí? Pebrots i cervell, quina injustícia.
ADMINISTRACIÓ NACIONAL DE GEOLOGIA OCEÀNICA
Endavant.
Verge santa! Foc. Mireu, foc!
Tenim un incendi.
I tu què mires?
CONTROL SÍSMIC ACCÉS RESTRINGIT
DRA. JANINE HUMMISTON
ACCÉS AMB TARGETA
ACCÉS AUTORITZAT
Xec regal! Xec regal! Xec regal!
TROBADA AMB SANTA CLAUS FES CUA AQUÍ
Assassí de Vampirs 4 de la Switch. Entesos.
No t'ho penses anotar?
No. Memòria d'elefant.
AGAFA'N UN
Ei, Fred.
Un home d'un metre vuitanta ronda les espelmes perfumades.
Vigila'l.
Rebut, cap. El tinc.
Hola, Santa Claus.
T'hem fet unes galetes.
Gràcies.
Xips de cacau i canyella.
M'encanten les de canyella. Com ho sabíeu?
- Les he fet jo. - Jo l'he ajudat.
Us vull dir una cosa. Apropeu-vos.
Som en directe! Us parla l'Estofat.
És Nadal i som al centre comercial amb el millor dels millors: Santa Claus.
Li posarem la samarreta del club de l'Estofat.
Escolti, no es pot colar.
Com va això, grandot?
Una salutació nadalenca per a l'Estofat?
Fa molta estona que s'esperen.
Seran dos minuts i prou.
Es posa això i diu: "Ara t'estofo!"
- Senyor. - Soc famós!
Tinc més de 3.000 seguidors.
I el teu amic també ho serà. Només s'ha de posar la samarreta.
Ja ho és força, de famós.
- Fes el favor... - Insisteixo.
No es pot colar.
Li queda clar?
Sí, claríssim.
I ara, li desitjo un bon Nadal.
Sí. Sí, vaig fent via. Vaig... Sí.
Nois, teniu una cita molt important amb Santa Claus.
M'ha anat molt bé això.
Sortir, parlar amb els nens...
El millor de la feina.
Santa Claus!
Res com les botigues plenes just abans de Nadal.
Ep, Santa! Bon Nadal!
Bon Nadal, mestre!
Segur que ho enyoraràs.
Redeu! Com que no us queden olis essencials?
Li aixafaré el cap a algú.
No ho enyoraré, això.
Arribant a la planta baixa.
Arrenca el Trencaglaç.
Freddy, segona unitat, desplegament a 180 graus. Ara.
- Rebut. Vermell en marxa. - Rebut.
Assassí de Vampirs 4 està arrasant.
Gràcies, Ginerva.
A disposar, Vermell.
Carl, hi tenim llet, allà?
I tant, Vermell.
M'encanta anar a Filadèlfia.
Podem fer un entrepà de bistec a mig camí?
No serà el mateix sense tu, Cal.
Serà exactament igual sense mi.
Tossut de la punyeta.
General.
Vermell. M'alegro de veure't.
Estada exitosa?
Sí, senyor. El centre comercial per Nadal és com oxigen per a mi.
Gràcies.
Bona tarda, senyoretes.
I aquesta alegria?
Ah, que el xicot ja és aquí.
Ei, noies.
Molt bé, molt bé.
Esclar que no me n'he oblidat.
Sí, n'he portat de més.
Qui té gana?
Així.
Cal! Vinga, va! El temps corre!
Vermell, té permís per enlairar-se.
Molt bé, senyoretes.
Anem cap a casa.
Bona feina, companys.
Fins a l'any vinent.
Kavalame!
Vinga, Morris.
ACTIVITAT SÍSMICA DETECTADA
- Digues. - Ho tinc.
No sé què coi és, però ho tinc.
Envia les coordenades.
No m'has d'enviar res tu a mi abans?
Enviant-ne la meitat ara.
La resta, quan ho confirmem.
TRANSFERÈNCIA REALITZADA
Un plaer fer negocis amb tu.
Sí! Sí!
- Té en Morris arraconat... - Sí!
...estabornit i a la cantonada...
No. No!
Morris és a terra!
No! Cagondena!
Per fi a casa.
Xo, senyoretes!
ENLAIRAMENT EN 01 d 04 h 32 min 02 s
Vermell, bentornat.
Gràcies.
I la meva senyora?
Crec que és a Entregues.
Soc aquí!
A Entregues, hi era fa mitja hora.
Larry, això se'n va a Bermudes.
Rebut. Bermudes.
Garcia.
Benvingut, cap.
Què m'he perdut?
Res. Tothom està enfeinat.
Hi ha un embús a Llaços.
En Phil en culpa els embolicadors. Ells diuen que exagera.
Tothom està estressat.
- Entesos. Parlaré amb ell. - Sisplau.
La gent n'està fins als nassos.
En Phil, de Llaços, està perdent el cap.
Potser és hora de buscar-li una tasca menys estressant.
- Lluentons, potser? - No. Treure'l de Llaços?
Una idea, res més.
- Té un gos que es diu Llaços. - Tens raó.
495, 496, 497, 498, 499, 500.
En cinc minuts. Gens malament.
Un bon escalfament.
Tornaré a provar el model de simulació
a Bèlgica i Holanda, per si de cas.
- Gràcies, reina. - Si em necessites, crida.
Ei, Cal. Tot teu.
Posa'l a punt, eh? És gairebé l'hora.
I tant, senyora.
- Ei, cap. - Cal.
- M'ajudes amb els pesos? - I tant.
Explica-m'ho bé.
Ha arribat l'hora, Nick.
- Ja t'ho vaig dir. - Ja ho sé.
I respectaré la teva decisió, però vull saber per què.
- Més pes. - D'acord. La tinc.
Estàs fort.
Treballem pels nens, Cal.
Ho fem per ells. I sé que t'encanta.
Vius per això.
De què es tracta, doncs?
M'estimo els nens.
Són els adults, que em desesperen.
Continua.
- La llista. - Què passa amb la llista?
Creix gairebé un 22 % any rere any.
Conec les xifres, Cal.
On vols anar a parar?
Per primer cop, els noms de la Llista d'Entremaliats són majoria.
I sembla que els és igual.
Vagis on vagis, la gent es comporta malament.
Tu mateix ho dius, Nick.
"Cada dia escollim qui volem ser.
Amb decisions grans i petites. I totes elles són importants."
Però, miri on miri, tothom fa com si res d'això importés.
Si no els importa res,
potser és que ens necessiten més que mai.
Per això només n'hi ha un com tu.
I no hauries de tenir tan a prop algú amb els meus dubtes.
Et cal algú més jove,
que tingui 300 anys, a la flor de la vida, i vulgui canviar les coses.
Canviar la gent no és cosa nostra, Cal.
La gent canvia sola.
Nosaltres només els demostrem que creiem en ells.
En tots ells.
Perquè nosaltres els coneixem de debò.
Sabem que a l'interior de cada adult sense nord
s'hi amaga l'infant que va ser.
El nostre do és poder veure això, fins i tot quan ells no en són capaços.
Treballem pels nens, Cal.
Fins i tot quan ja no ho són.
Se'm fa molt difícil de veure.
Aquest és el motiu.
Va, una galeta.
La resposta a tot.
Necessito energia. Cremo uns 400...
430 milions de calories cada nit de Nadal.
- Ja ho sé. - Sí.
Una última sortida?
Una última sortida.
Aquí!
Endavant, nois.
ON TOT VA COMENÇAR
Comprovació. Parla Drift.
Sembla que s'ha fos un llum a la cara oest,
a prop de la Sala de Correus 19-B. Hi tenim algú?
Sí, soc en Jeff, de Manteniment.
No se li n'escapa una, comandant.
- Ho comprovo. - Gràcies, Jeff.
Jeff, sembla que n'hi ha més d'un.
Què passa allà dalt?
Jeff?
Jeff, em sents?
Qui és amb en Vermell?
Arthur, encara és amb tu?
- Negatiu, cap. - Kenny, l'has trobat?
No és al gimnàs.
Qui és amb en Vermell?
Gorman, ets al domicili?
És el torn d'en Finkle.
Finkle? Finkle?
Localitzeu en Vermell ara mateix!
Correus, negatiu.
Despatx, negatiu.
Hidrocultiu de vesc, negatiu.
No és a la galeria.
ACCÉS AUTORITZAT
Logística, negatiu.
- Magatzem, negatiu. - Embalatge de dolços, negatiu.
- Viver, negatiu. - ...7, negatiu.
- ...negatiu. - Biblioteca, negatiu.
- Despatx... - Bústia C...
- Lluentons, negatiu. - Electrònica, negatiu.
- Operacions... - Biblioteca 3...
Nick? Nick?
Infiltrat!
- Tenim un infiltrat! - Algú el localitza?
Codi verd! Codi verd! Tancament total!
Vehicle blindat en direcció nord!
Rebut. Cercant.
- Qui el veu? - Ha tombat a la dreta a Pi.
Rebut. Elevant barrera de contenció 5.
Unitat Exterior 6 en marxa.
Rodegeu-los.
Agents ferits.
Eleveu barrera 72!
Elevant la 72.
Ha tombat a l'esquerra a Candeler.
Hi ha un forat a la cúpula.
Què coi ha passat?
- Un infiltrat, directora. - Ja ho sé.
En Vermell... Se l'han emportat.
Com? On és en Cal?
Soc aquí.
Què ha passat? Qui ha pogut ser?
- Zoe, no ho sé. - Falten 24 hores per a Nadal.
- No podem... - Prou que ho sé.
D'acord. D'acord, calmem-nos.
Comença pel principi.
Han fet un forat a la cúpula amb una torxa de plasma atòmic.
Per les petjades,
diria que n'hi ha entre vuit i deu. Humans.
Han fet servir un vehicle autònom
per entrar i per distreure'ns
mentre fugien en un avió de càrrega indetectable.
Déu meu, Cal.
El trobaré, Zoe.
Ho farem plegats.
Ens informen que han piratejat
el Sistema de Vigilància Sísmica Intercontinental.
No sé si hi té relació, però, si saps on mirar,
aquest és l'únic punt feble.
- Qui? - Encara no ho sabem.
- Els trols rastregen la xarxa. - Nom i adreça.
Hi estan treballant.
Que s'afanyin. No tenim temps per a això.
Directora! Els trols han trobat un rastre.
Connecta'ns-hi.
Què heu trobat?
El rastreig ens indica que podria ser el Llop.
- El Llop. - Qui carai és el Llop?
Un mercenari caça-recompenses.
Treballa per al millor postor. És un fantasma al web fosc.
Fa temps que l'FBI el vol fitxar, però treballa per lliure.
És el millor rastrejador del món.
Una llegenda.
- Què? - Fantàstic. Ets a la ciutat?
Depèn de què vulguis.
Que em facis el favor de recollir en Dylan.
Estic ocupat amb una cosa important.
- No és un bon moment. - Per mi tampoc.
Tinc dues dones amb fortes contraccions
que no acaben de parir. I en Craig és fora.
- Liv. - L'han expulsat de l'institut.
Recull-lo i deixa'l a casa meva. Res més.
- Liv. - Jack, no puc sortir de la feina.
I en Craig no hi és. Ajuda'm i recull el teu fill.
EL CONCERT D'HIVERN
Un segon, un segon.
Ei, nano.
Que tens una aspirina?
Com? No.
He de menjar alguna cosa.
- Vols un xurro? - No.
Calla!
Ei, mestre. Me'n poses dos?
No vull un xurro.
Ja t'he sentit. Són per a mi.
I què diuen que has fet?
Manipular les llistes d'assistència.
I és cert.
Presumptament. No ho admetis mai.
- Gràcies i bon dia. - Sí, sí.
El profe de música es deixa l'ordinador obert.
Em saltava ciència per poder assajar amb la guitarra
- i després ho modificava a l'ordinador. - Lògic.
A la banda de jazz hi ha una noia que es diu Piper.
Va començar a fer el mateix que jo, però en Kevin...
Qui és en Kevin?
El meu millor amic. Almenys ho era.
Què va fer en Kevin?
Va voler fer com nosaltres.
Ni tan sols és a la banda.
Només volia estar amb la Piper. I era jo qui estava amb la Piper.
¿Se suposa que li he de treure les faltes
perquè pugui estar amb la Piper?
- Sí, home. - En comptes d'això,
- li vaig posar tres faltes més. - Bé, que li quedi clar.
L'han enxampat i ha xerrat.
Kevin.
I jo li he punxat les rodes.
- Ja, t'he decebut. - Sí que m'has decebut.
Quan pirateges un servidor, has de ser discret
i entrar per una porta del darrere.
Més important encara: si expliques
a en Kevin què fas, quedes desprotegit.
No confiïs mai en ningú. En ningú.
I no quedis mai a mercè de ningú.
Se n'aprofitaran.
Sí.
He d'anar a assajar.
Toquem amb la banda en un concurs de bellesa estúpid.
Un concurs de bellesa?
Ja t'he dit que és estúpid.
Molta merda.
- Ara entro i parlarem. - Ja ho sé.
Pensava que no acabaven de parir.
Sí, i llavors han parit.
Però gràcies per recollir-lo.
No sé què li passa últimament.
- Es comporta malament. - Ja se sap...
Fer-se gran és dur.
És per això que te n'escapes?
T'ho he posat fàcil.
Sí.
Li encantaria veure't més sovint, Jack.
L'acabo de veure.
- Ja ho sé. - Ha anat molt bé.
Hem xerrat, m'ha parlat de l'institut...
Només dic que li agradaria fer-ho més sovint.
Me n'he d'anar.
- D'acord. Bon Nadal, Jack. - Sí.
Sí. Bon Nadal, Jack.
Hola, Jack.
Sabem què has fet.
D'acord.
Primer de tot, em sap greu.
I segon, podries filar més prim?
Podríem estar parlant de 12 coses diferents.
Per a qui treballes?
Senyoreta, no sé de què em parla.
Treballo per a qui em pagui.
O ens ajudes en els pròxims 40 segons
o patiràs un accident horrible.
Així que t'ho torno a preguntar:
qui et va contractar per trobar-lo?
- Trobar qui? - Ja ho saps.
Et prometo que no.
Si no, t'ho diria.
No soc un home de principis. Ho sap tothom.
El Sistema de Vigilància Sísmica Intercontinental.
Et sona?
Sí, vaig ser jo.
Un encàrrec estrany.
Algú buscava algú altre
que provava sistemes d'armaments a l'Àrtic.
I... vaig localitzar-ho.
- Res més. - Per a qui?
No ho sé.
Les comunicacions són encriptades i il·localitzables.
Així és com es fan les coses,
perquè jo no tingui respostes si algú truca a la porta.
Mireu, jo no faig preguntes.
Localitzo gent que ningú sap trobar.
És la meva feina.
Realment no saps què has fet.
Això sembla.
Però veig que no t'ha fet gràcia.
Empaqueteu-lo.
Com?
Espereu. Què vol dir...? Eh!
De debò que cal?
Maco el lloc. Quant fa que hi vius?
"A-R-P-M?"
Autoritat de Protecció i Restauració Mitològica.
Torna-hi.
Som l'ens internacional multilateral
que s'ocupa de protegir el món mitològic.
Vine amb mi.
Has dit "món mitològic"?
- Sí. - Ah, ja.
És a dir... l'home de les neus, el monstre del llac Ness... Tot això?
Exacte.
Molt bé. Vejam...
Us ocupeu de coses que no existeixen.
Entesos.
Hòstia!
Si en sap res, no ens ho vol dir.
El cavall, al corral i el cos, a l'Àrea 32.
I la carabassa, a la criocàmera. Ara.
Sí, directora.
- Què coi era allò? - El genet.
Interroguem els sospitosos habituals.
El genet decapitat?
Ei!
Què m'ha fet la Taser al cap?
No és una Taser, és un consentidor.
Respira fondo i seu, Jack.
Què hi faig, aquí?
Ahir al vespre, cap a les 23:00, hora local,
en Vermell, també conegut com a Sant Nicolau de Mira,
va ser raptat al Complex del Pol Nord.
Les teves dades van servir per indicar-ne la localització,
que fa centenars d'anys que està protegida i classificada.
Fes servir paraules.
¿M'estàs dient...
que han segrestat Santa Claus?
I creus que jo hi tinc res a veure?
On és?
És ell?
Jack O'Malley, "el Llop", et presento en Callum Drift, comandant de l'ELF.
"L'ELF"?
Resulta que no sabia el que feia.
Li van encarregar trobar el complex i, miracle, ho va fer.
- Qui? - No ho sap.
- No ho sé. - Sí que ho sap.
- No, no ho sap. - Sempre saben alguna cosa.
Només cal estirar-los la llengua.
Tu no em cauràs bé.
Ho veig claríssim.
Ets el que menys m'agrada de tots.
Garcia.
Què punyetes...?
- Sí, cap? - Aquest paio no col·labora.
Fem allò que fem?
- No ens queda altre remei. - Cal, parlem-ne.
De què? No s'hi pot confiar.
- És a la llista. - Quina?
- Prou que ho saps. - No soc a cap llista.
Sé del cert que...
- Un segon. Vols dir...? - Sí, aquella llista.
Hi surts. Ho he comprovat. LE-4.
Com? Aquest pallasso té un nivell 4 a la Llista d'Entremaliats?
"Un nivell 4 a la Llista d'Entremaliats?"
Et fa gràcia?
Ei, ei! Però què és això? Au, va.
Sé que això et supera, però confia en mi.
Esquarterar aquest cretí no ajudarà.
Vindria de gust, però no ajudarà.
Us puc sentir.
- Calla. - Calla.
Què proposes?
- El posarem a treballar. - No, de cap manera.
- Com? - Dius que treballes per a qui et pagui.
Avui seré jo.
Ens amaga alguna cosa. Mira-te'l.
No ens amaga res, però no sap qui el va contractar.
I doncs... De quina xifra estaríem parlant?
Garcia?
D'acord! D'acord.
No sé de qui es tracta, però puc esbrinar on és...
o on era ahir al vespre!
Coi!
És un anònim.
No sé qui és.
Però, en el meu sector, cal protegir-se.
Per si de cas algú no paga.
Vaig infiltrar un rastrejador digital a la seva VPN.
- Llavors...? - Puc rastrejar l'aparell.
Et recomano que ho facis.
I allò que dèiem del pagament?
Sé quant t'han pagat. Ho doblem.
- El triple. - Garcia?
Ei, ei, ei. Caram!
D'acord, el doble. És Nadal.
Bona elecció.
Necessito el mòbil.
Sigui qui en sigui responsable... és a Aruba.
- A Aruba, on? - Treballo sol.
- Treballaves sol. - No és per res,
però no m'infiltraré a Aruba amb un elf gegant.
És E-L-F.
- Cal! - No podem confiar-hi.
Per això ets tu qui mana.
I així... és com et podré trobar a qualsevol punt del planeta.
Ets meu fins que el trobem.
Millor que t'hi posis.
Cagondeu, urpes!
Heu comès un error.
No, hem fet el que calia fer.
Ho dubto seriosament.
Conec un paio que s'emprenyarà molt.
Què penses fer amb això?
El món va a la deriva perquè la gent no tem res.
Jo els donaré una cosa a témer.
En una sola nit,
faré el que tu no has aconseguit en segles.
Què?
Que el món sigui millor.
- Què fas? - Prenc una mica de la teva energia.
I ara, a dormir, Nicolau.
A dormir.
JOGUINES INCREÏBLES
Comprant regals d'última hora?
Preparant-me. Agafa un cotxe. Un de funcional.
NOMÉS PERSONAL
Té.
Som-hi.
Què acaba de passar?
Botigues de joguines.
Botigues de joguines?
Les rebotigues són portals
a la Xarxa de Trànsit del Pol Nord.
El cotxe?
He dit "funcional".
Com què, un monovolum?
Qui vol un joguet funcional? A més, tant se val, oi?
Era una ordre.
Una ordre?
De debò et penses que això va així?
T'ho adverteixo:
fes-me cas perquè aviat això anirà de debò.
- Com...? - N'he ajustat la realitat.
- I func...? - No funciona amb tot.
No ho pots provar, no pots conduir, no pots fer més preguntes. Puja.
I vigila amb els robots.
Llavors, tu ets el guardaespatlles de Santa Claus?
Soc el comandant de l'ELF.
- Què vol dir? - Execució, Logística i Fortificació.
Però, per tu, vol dir Extremadament Llest i Formidable.
Només et dediques a això?
A protegir-lo?
Una tasca important.
Cert, cert.
Però és un únic dia.
És important per un únic dia.
Treballem 364 dies a l'any
perquè aquell dia en concret
repartim regals a milers de milions de domicilis a 37 zones horàries
sense ser detectats per un sol ésser humà.
Preparem i assagem cada moment i cada parada fins a l'última xemeneia.
Per tant, sí, és molta feina.
- 364 dies? - Lliurem a Sant Esteve.
No seria més fàcil delegar?
Podríeu enviar un equip a cada zona i ser més eficients.
No funciona així.
Cal que ho faci tot ell.
No és que calgui. És la seva missió.
És una força única a l'univers.
En el pitjor dels casos, hi ha algú que el pugui substituir?
Com un vice Santa Claus?
M'estàs escoltant? No.
Ningú no pot fer el que ell fa.
Sap quan dorms i quan no dorms.
I ho sap de cada persona del planeta.
Té una llista de la mida de Rhode Island i la revisa dues vegades.
Si proves de llegir-la un sol cop,
trigaràs una dècada. I ell ho fa dos cops.
I el motiu que pugui fer res de tot això és que es tracta de Santa Claus.
No n'hi ha cap com ell.
I ningú no pot dur a terme la seva missió.
Que és...?
Repartir alegria, tros d'ase. Bons sentiments.
Preparats per a la prova.
Porta'm l'arma.
Duplicació completa.
Bé. Ara, vegem si funciona.
En qui has pensat, mare?
Comencem pel primer de la llista.
Caram, ara t'escolto.
Bé... Encantat de coneixe't, Cal. Que tinguis sort.
Moltes gràcies.
M'hi quedaré a viure. Em casaré amb ella.
Concentra't. Hem de trobar el teu contacte.
No t'agrada divertir-te, oi?
Sí que m'agrada.
De fet,
vaig guanyar el Premi a l'Embolicador Més Divertit 183 anys seguits.
Ho retiro, doncs.
Vols que t'ensenyi com es fa?
Prova-ho.
Veig el pitjor de la gent, Cal.
És el meu do,
la clau de la meva feina.
Identifico el pitjor de la gent només mirant-la.
Veus aquell paio? Està casat, però no amb ella.
Per això té blanca la zona de l'anell.
Aquell trairà aquell altre.
Per això riu tan fort.
I aquest... Aquest és interessant.
- Que "per què"? - No he dit res.
Jo t'ho explico.
Sabates.
A banda de nosaltres tres, veus algú que porti sabates?
Tots tres estem enfeinats.
És un mercenari assassí kàrmic.
Com aquest i com aquell.
Se sap pels tatuatges de les mans.
Molt interessant.
I si trobem l'home que estem buscant?
- Aquell és l'home que busquem. - Sí, totalment satisfet.
Els kàrmics són els seus escoltes.
- N'estàs segur? - N'estic segur.
Prenem alguna cosa, us pinteu les ungles
- i a veure com es presenta la tarda. - Ei, espera. Què fas?
- Anar a parlar amb ell. - No, no. Ho hem d'abordar amb subtilesa.
Són mercenaris assassins, recordes?
No et preocupis.
- Fot el camp. - He de parlar amb ell. Ara.
Que fotis el camp.
Comptaré fins a cinc.
I després, què?
Després et faré mal.
Escolta'm, pallús.
És Nadal.
Seguint l'esperit de Nadal, ho diré un últim cop.
Això ha estat molt pertorbador.
Què passa?
- Què coi, Ted? - Un moment, reina.
He d'atendre aquests dos carallots un segon.
Després anirem a fer un boba.
D'acord.
On és?
- Qui? - Ja saps qui.
De debò que vols jugar a això? No sé de què em parles.
I, malgrat que és un plaer saludar la versió humana dels de Shrek,
m'esperen dues noies per fer un boba.
- Endavant, ganàpia. Vinga. - Ei, espera.
Abans no escampis el seu cervell per aquesta platja paradisíaca,
em permets?
Escolta'm, pel vostre bé i pel de la vostra salut,
us recomano que us n'aneu.
Tu no saps a qui conec.
Molt bé. I tu saps què és el que jo sé?
Sé que ahir vas comprar una informació
i que van ser força calés.
Coordenades. L'Àrtic.
Ho sé perquè te les vaig vendre jo.
Tu ets...
Ets el Llop?
No, no hauries de ser aquí.
Saps què has fet venint aquí?
Amb el meu client no es juga.
- Qui és? Nova York? - Molt pitjor.
- Ens matarà. A tots. - Qui és?
No puc dir el seu nom. Ho sentirà.
Escriu-lo a la sorra.
- "Gryla"? "Graila"? - No. Beneit!
- No! - Gryla?
No.
Cal, Cal!
Callum Drift,
cèlebre guerrer del pol Nord.
Gryla, la Bruixa de Nadal.
Han passat molts anys.
No prou anys.
On és?
És aquí. Dorm profundament.
Senyal del comandant Drift.
Gryla, on ets?
La bruixa.
Entrega-me'l. Il·lès, ara mateix.
De cap manera, guerrer.
Vull unitats especials a tots els indrets que ha freqüentat.
Sí, directora.
Què vols?
El mateix que he volgut al llarg dels segles.
Que es comportin com cal.
Ha arribat l'hora...
...de castigar els entremaliats.
Tots ells.
Tothom que sigui a la llista.
Tothom que hagi estat mai a la llista.
Des d'assassins fins als que travessen en vermell.
Tothom que hagi mentit o embrutat el carrer.
Els maleducats i els impuntuals.
Això inclou gairebé tothom.
Tothom que sigui necessari.
Demà tots ells rebran el seu càstig.
I ell m'ajudarà.
Ja saps que ell no castiga ningú.
No t'hi fiquis, guerrer.
Deixa'l anar, bruixa.
T'he avisat.
I jo a tu.
Ara no ho conceps,
però, quan et llevis el dia de Nadal,
el món serà molt més...
...agradable.
Però què collo...?
Posa els equips en marxa.
Què coi era això?
Digues! Què coi era?
- On és ella? - Hem de tocar el dos.
- On és? - No ho sé.
Jo només soc un intermediari.
- T'ho dic de debò. - Cal?
- No juguis amb ella. - Cal.
Ninots de neu.
No.
És l'única pista que tenim. Que no es congeli!
D'acord.
Vinga.
Som-hi, som-hi.
No, no!
Arrenca'ls la pastanaga.
Me'n recordaré pel pròxim cop.
- Em pots ajudar? - Te'n sortiràs.
APARCAMENT RESTRINGIT S'AVISA GRUA
Perdona, em prens per algú a qui li importa.
No puc recollir les pastilles de l'àvia. Que hi vagi ella en bus.
Adeu.
Imbècil. Fes alguna cosa útil!
PER A L'AARON ABLE
Però què...?
Encara és aquí.
Què vols dir?
Se suposa que ha de tornar cap a mi.
La màquina no funciona. Arregleu-la.
Ara! O el pròxim assaig el faré amb un de vosaltres.
Sí, mare.
Amb compte.
Exacte.
ARTEFACTE
Ha congelat l'intermediari.
Volia silenciar-lo de debò.
Quan s'hagi fos, ja no ens serà útil.
Ei, espera, espera.
Hem revisat les gravacions de vigilància del pol Nord.
Mira això.
- És ella? - Més o menys.
Canvia de forma.
És una ogressa de 900 anys amb 13 fills que maten quan ella ho diu.
És un malson perseguir els metamòrfics.
Ha dit que castigaria tothom, a tots els nivells.
Em preocupa més el que no ha dit.
No vol negociar.
Un segrest sense exigències no sol acabar bé.
Malauradament, la nostra única pista és un bloc de gel.
No miro ningú.
- Això no ajuda, Cal. - Sí, Cal. Això no ajuda.
Normalment, què faries ara?
Normalment, rastrejaria targetes de crèdit,
revisaria localitzacions de telèfons, cercaria empremtes...
D'ella i dels seus socis. Mai he rastrejat una bruixa.
M'he embolicat amb més d'una. Sents, Cal?
He sortit amb bruixes. On vols anar a parar?
¿Sabeu d'algun rastre que jo ignori
pel fet de ser un ésser humà normal i corrent?
Has revisat els UMNA?
- Els què? - Ús de Màgia No Autoritzat.
Molts resultats. Coses habituals:
un parell d'abjuracions a Nairobi,
endevinacions a Santiago i Nova Orleans...
Ella és una conjuradora.
Fa vuit dies va haver-hi un parell de conjures amb hores de diferència.
Vam captar l'eco del ressonador a Alemanya.
- El germà. - El germà de qui?
- Del Nick. - Santa Claus té un germà?
Adoptat, sí.
- Treballa amb el germà. - Això no ho sabem.
No, però és el lloc ideal per retenir-lo.
Pensa-hi: és a sota d'una cúpula secreta
i l'APRM no hi té jurisdicció.
Si no en surt, no hi entrem. És el tracte.
- Si hi entrem i en Nick no hi és... - Ho farem nosaltres, no l'APRM.
- No ho sabrà, que hi som. - Cal.
Resten 17 hores, directora.
Vull estar informada en tot moment.
D'aquí dues hores, n'informaré caps de govern,
reis i reines d'arreu, perquè es preparin.
Preparar per a què?
Que no hi hagi Nadal.
JOGUINES VENTS ALISIS
Ei, teniu la figura d'acció de la Dona Meravella?
No funciona així. Som-hi!
Cagondena!
- De pressa. - Ja vinc.
No pot ser que no us quedin olis essencials!
Ei.
En Dylan et convida al seu concert i li dius que no?
Com? No és així com ha anat.
M'ha dit que no hi anés, que seria un rotllo.
Si no volgués que hi anessis, no hauria tret el tema.
A un pare de debò no li cal una invitació.
Hi va tant si el fill ho vol com si no.
És el que fan els pares.
Bé, ja sabem que no és el meu punt fort.
Si volia que hi anés, m'ho hauria d'haver dit.
És fràgil, Jack.
És un nen i sap que no pot comptar amb tu.
Olivia, estic... Estic treballant. Què vols que faci?
No vull dir-te què has de fer.
Vull que ho esbrinis tot sol, perquè és senzill.
El concert comença a les set.
No hauré acabat. Digue-li que...
No li diré res. Si vols dir-li alguna cosa, fes-ho tu.
Què?
No he dit res.
Dylan, oi?
Sí.
És un bon nano.
Sí, ja ho sé.
No és el que et penses. Mai hem estat junts amb sa mare.
No li he fet mai de pare, encara que ho sigui.
Ella ara és metgessa i té un bon marit que també és bon pare.
L'últim que el nen necessita
és un "pare de recanvi" que és addicte al joc,
es fa amb la pitjor escòria i no té res a oferir-li...
El millor que puc fer pel nen,
per evitar destorbar-lo i decebre'l,
és no apropar-m'hi massa.
Ahà.
"Ahà" què?
Si el que intentes és no decebre'l...
no sembla que te'n surtis.
És una pregunta de bojos, però...
Santa Claus i el seu germà...?
Treballaven junts.
Als inicis de tot.
En Vermell feia regals als nens que es portaven bé.
El germà en tenia el registre
i va començar a fer llistats.
En Vermell no ho trobava bé.
No li agradava la idea d'un llistat de nens entremaliats.
Però el germà s'hi va obsessionar.
Vols dir que el germà de Santa Claus va començar la Llista d'Entremaliats?
Sí.
I va començar a castigar els nens que hi sortien.
En Vermell es va empipar de valent
i es va endur la llista.
El germà no l'hi va perdonar.
Va marxar tot sol.
Més tard es va embolicar amb la bruixa, que també gaudia castigant.
Va treballar a Islàndia i a altres països nòrdics.
Van estar junts durant anys, però van acabar malament.
I té nom o és simplement "el germà de Santa Claus"?
Es diu Krampus.
Escolta'm, no sé què ens espera ara,
però el germà i la bruixa són molt perillosos.
I no en el sentit habitual. Si els veus, no t'hi enfrontis.
No provocar la bruixa. Entesos.
Si en Nick és aquí, el deuen tenir a la masmorra.
Darrere hi ha la porta dels guardes.
Creuarem el pati d'amagat,
evitarem les guillotines i entrarem.
- Guillotines? - Ah,
i no toquis res sota cap circumstància.
Està ple de coses que no pertanyen al món natural.
Tu ets humà i, per tant, dèbil.
Si necessites tocar res, demana-m'ho.
Espera... Tu no ets humà?
És que t'ho semblo?
Escolta, company, crec que, si no em necessites,
potser tornaré al cotxe.
Cerbers.
Cerbers?
Enretira't.
Ellen, distreu-los.
Què has fet?
Com que "què he fet"? Res de res!
Lladres!
Verge santa.
Cal! Cal!
Em dic Callum Drift! Comandant de l'ELF.
- No som lladres. - No ho som!
No som lladres!
Ho portava a la butxaca.
A veure, ho puc explicar. De debò.
T'havia dit que no toquessis res.
Ha estat un error innocent.
Volies robar una valuosa peça d'or al Senyor Fosc de l'Hivern.
Res d'"innocent" i res d'"error".
Qui deixa un bagul ple d'or a la vista de tothom?
És una caixa d'ofrenes.
Les visites hi deixen regals.
I tu hi has robat.
No sé per què em sorprèn.
Ho dius perquè soc a la llista?
T'he decebut a tu també, Cal?
No espero res de tu, Jack. A mi no em pots decebre.
Mira, jo també tinc problemes.
Dec a una persona un munt de diners que no tinc
i se'm posa al davant una muntanya d'or.
Vist així, tenia cap altra alternativa?
Les tenies totes.
Sempre se'n tenen.
No ets a la llista per casualitat. Hi ets per decisió pròpia.
Ets tu qui decideix robar l'or.
Ets tu qui decideix posar-se per davant de la resta del món.
De tots els nens que compten amb nosaltres.
Que compten que jo faci la meva feina.
En Nick sempre diu que cada decisió,
sigui gran o petita, és una oportunitat.
- Per ser amable? - Per ser bo.
O no ser-ho.
Era el meu últim dia a la feina.
I passa això.
Després de 542 anys,
ho vaig deixar ahir.
De debò?
Per què?
Ja no ho veia.
No veies què?
Tant és.
El primer toc!
És ell?
Què fan?
Juguen a Kramplantofada.
"Kramplantofada"?
És el joc oficial de la nit de Krampus.
Invicte històric!
El senyor Krampus!
Callum Drift.
Senyor Krampus.
Tot just començaven les festes,
però no recordo haver-t'hi convidat.
No hauries de ser aquí.
I ho saps prou bé.
I, tot i això, et tenim aquí.
Acompanyat d'un mortal.
Em dic Jack O'Malley.
Jo no... Ni tan sols... Esclar que...
Ens hem conegut avui.
El grandot duia aquesta arma.
Un braçal nòrdic.
Gràcies.
Just el que havia demanat per Nadal.
T'ho puc explicar...
L'estàs buscant.
I pensaves que seria aquí.
Doncs saps què, nòrdic?
No hi és.
Ahir el van raptar al recinte. Va ser la bruixa.
Sé que ella va ser aquí no fa massa.
M'acuses d'alguna cosa, Drift?
Vau ser parella en el passat.
Vagarejàveu de poble en poble.
Castigàveu la gent.
Sí.
En aquella època era meravellosa.
Una ogressa de cinc metres d'alçada,
la pell d'un elefant i un bon parell de cues.
I sí, severa com el més cruel dels hiverns.
Vam passar èpoques meravelloses.
Però la vaig deixar, aquella feina. Recordes?
Vaig passar 700 anys amenaçant els entremaliats,
mirant d'educar-los per la via de la por.
Vaig fer la meva part!
Ara només castigo...
per diversió.
Com el meu bon amic,
que gaudeix del seu mal de cap per Krampusnacht.
Però avui no és la nit de Krampus.
En aquesta casa, nòrdic,
sempre és Krampusnacht.
Krampus!
Per què va venir?
Fa una pila d'anys, em va fer un regal.
Va venir perquè volia recuperar-lo.
Un regal? Quin regal?
La Glaskäfig.
Aparentment, una simple bola de neu de vidre.
Però el seu vertader propòsit és malèfic
i terriblement castigador.
Vol castigar tothom.
La Glaskäfig és solitud.
Una presó per a cadascú.
Krampus, l'he de trobar.
Deixa'm anar.
¿I per què...
ho hauria de fer?
Perquè el necessitem.
Ara més que mai, el necessitem.
I prou que ho saps.
Deixa'm anar.
Nòrdic...
tu no aniràs enlloc.
Tu, toca el dos.
I envia aquest missatge a l'escòria de l'APRM.
Aquesta intrusió té un preu.
Ara i per sempre,
en Drift em pertany a mi.
Llavors, jo... vaig fent via?
Jo de tu correria.
Aprendràs a gaudir d'aquest lloc.
Emporteu-vos-el.
Espereu! Una cosa, espereu!
Perdó, un segon. Senyor lord... Senyor Krampus.
No som tan diferents.
Som força diferents, però tenim coses en comú.
- T'ho sembla? - Sí.
Tinc la impressió que us agrada passar-ho bé.
Aficionat al joc? Ja en som dos.
Bé, quan hem arribat aquí,
el meu col·lega m'ha dit que us venceria
al joc de la "Krampbufetada".
Com?
Al principi he pensat: "Sí, home."
Però, com més enrabiat el veig, més dubtes tinc.
A veure què us sembla això:
si guanyeu vós, ens quedem per sempre a la masmorra.
Si guanya ell, ens deixeu marxar.
Llevat que no us agradi la idea.
Ho entendria. És grandot.
No us n'heu d'avergonyir. Massa testimonis.
Imbècils.
M'encanta.
Fot-li una galeta a aquesta cabra.
Les normes són les següents:
els participants intercanviaran cops per torns.
El primer que quedi fora de combat o que mori perd.
Primer toc.
Et toca.
M'agradaria provar una solució millor.
Au, va.
N'estic segur.
Encara és el teu germà.
I sempre ha cregut en tu.
Què en saps tu, d'això?
El conec.
Pega tan fort com puguis.
Interessant.
Em toca.
Podria compadir-me d'ell i matar-lo al primer toc.
Però què tindria de divertit?
Déu meu.
Ei, company, estàs bé?
M'ha fotut una bona clatellada.
Sí, quina vergonya.
M'encanta aquest joc!
No puc vence'l. És un semideu.
- No... No puc. - Aixeca't.
Segon toc.
Disculpa'm.
T'ho posaré més fàcil.
Vinga.
Cobriu-nos.
Vinga, Ellen!
Jo creia que tenia amistats dubtoses.
Increïble, ha funcionat.
Sí, em sap greu.
- No se m'ha acudit res més. - No, ben fet!
Bé...
T'he infravalorat.
Poc t'ho esperaves d'un classe 4 de la llista.
Es diu "nivell 4".
Però jo anava per aquí. Podries haver marxat.
I no ho has fet.
Gràcies.
Entesos.
Busquem el teu amic?
Salvem el Nadal.
Això mateix.
Digue-ho.
- No puc. - Sí que pots. Digue-ho.
- No vull. - Salvem el Nadal.
No penso dir-ho.
Necessito que diguis "salvem el Nadal".
D'acord, coi. A veure...
Salvem el Nadal.
- Espantós. - Vejam...
D'acord, d'acord.
Salvem el Nadal.
- Exacte. - Entesos.
De què va això de la bola de vidre? El glaç fi...?
Glaskäfig. "Presó de vidre" en alemany.
Què creus que pretén, la Gryla?
...que pretén, la Gryla?
Hem de marxar. Som-hi!
Mare, preparats per a una altra prova.
- Molt bé. - El següent nom de la llista?
No.
Tinc una idea millor.
Ha dit que vol castigar tothom.
Però la Glaskäfig és individual.
Pot ser que en faci més d'una fent... bruixeries.
N'hi caldrien milers de milions.
Seria massa per una conjuradora sola.
D'acord...
Crec que l'únic lloc capaç de fabricar tantes coses...
Vigila!
Et passen sovint, aquestes coses?
Que apareix una pianola enmig de la carretera?
No.
No passa sovint.
PER AL JACK O'MALLEY
És per a tu.
No penso tocar-lo.
Tornem al cotxe i esquivem el piano encantat.
L'hem d'obrir.
Així comencen aquestes coses.
Però fes-ho tu.
Ho veus?
Dylan?
En comptes de venir, m'envies aquesta porqueria?
Com?
Si no vols venir, m'és igual.
Volia ser-hi, de debò. M'ha passat...
Prou, d'acord?
No cal que fingeixis perquè ma mare et pressiona.
No fingeixo. De debò que vull mirar de...
Mai vens a veure res.
Sí, ja... Ja ho sé.
Tant és. He de penjar. Deixa d'enviar-me porqueries, d'acord?
Espera, Dylan! Què vols dir?
Això.
- Dylan, no ho toquis! Espera! - No. No!
-¿Quin nen voldria... - Escolta'm!
- ...una bola de neu? - Solta-la!
- Ja t'ho dic jo, que... - Què és això?
Què passa?
- Què passa? - Solta-la.
- On se n'ha anat? - No ho sé.
Jack!
És el meu fill.
Troba'm.
Papa? Papa!
- Dylan! - Què és això?
On som?
No fotis.
No fotis!
Ha funcionat.
Jack O'Malley.
Nivell 4.
Quina manera més perfecta d'encetar la col·lecció.
Activeu-ne la producció!
Aquesta nit, cada degenerat de la llista rebrà una bola com aquesta.
Quan tots es llevin i obrin el seu regal,
s'uniran a la meva col·lecció.
I la bona gent dominarà el món.
Per fi.
Aquesta nit, la ruta la faré jo.
Directora, és en Drift.
Què ha passat?
Què en saps, de la Glaskäfig?
Serveix per empresonar els entremaliats.
La té en Krampus. Per què?
No, ara la té la bruixa.
Castigarà tothom qui surti a la llista.
- Un moment. - Ho ha fet amb l'O'Malley i s'ha esfumat.
- Com? - I el seu fill també.
Verge santa.
- Localitza l'O'Malley. - Sí, directora.
Zoe, vol fabricar en sèrie la Glaskäfig.
I com ho pensa fer?
Pensa-hi. On és possible fer una cosa així?
Al pol Nord.
Però, sense en Nick, el complex no funciona.
No té sentit.
- Llevat que... - Que no n'hagi sortit.
- Però el vehicle, l'avió... - Drons. Per distreure'ns.
En Nick continua allà.
Directora, no rebo senyals del rastrejador de l'O'Malley.
Perquè és sota la cúpula.
Però tota la nit que parlo amb el teu equip.
De debò?
Prova la Perdiu.
- Posa'm amb la Perdiu. - Sí, directora.
CONNECTANT AMB EL POL NORD...
-Hola, Cal. - Ei.
Com ho porta, Sra. Claus?
No puc dormir.
M'entretinc fent-li unes galetes.
Per a quan torni.
Li farà molta il·lusió.
Què hi té, al forn?
Acabo de treure una safata de macarons.
Li encantaran.
Aguanti. La tindré informada.
Gràcies.
No és ella.
- Què vols dir? - En Nick odia els macarons.
Són metamòrfics.
La bruixa, els fills... Són metamòrfics.
Ens han pres el pol Nord.
S'ensumen alguna cosa.
- On som? Què està passant? - Espera, espera. Escolta'm.
Sé que això sonarà estrany.
Resumint-ho...
en Santa Claus ha desaparegut i la noia gegant és una bruixa.
I les boles de vidre
les ha aconseguit d'un home-cabra gegant demoníac de Nadal.
I ara en faran milions de còpies
amb una fotocopiadora màgica.
No en tinc els detalls tècnics,
però les boles serveixen per empresonar gent entremaliada per sempre.
Per sempre?
Per sempre no. Oblida això últim.
No podem confiar en ningú.
M'arriba un senyal.
L'O'Malley és per aquí.
- Som a prop. - Ei, cap.
Fred.
Informaré l'equip que heu tornat.
Millor no.
Metamòrfics.
Bones noves.
Se suposa que és just aquí.
Els túnels antics.
Passen per sota el taller.
Som-hi.
- Això és perquè em saltava classe? - Com?
- Per haver punxat les rodes del Kevin? - No, no, no, Dylan.
Has dit que és per als entremaliats.
- Ho ha dit ella, però... - Què he fet?
Dylan, mira'm.
Segur que has fet coses que no hauries d'haver fet, com tothom.
En això no ets diferent de la resta.
Si ets aquí, és per...
Per culpa meva.
Què has fet?
Un munt de coses.
La llista és llarga.
Però el més important és el que no he fet.
Què vols dir?
He estat un pare terrible.
- No és veritat. - Sí que ho és.
No he estat mai present.
Em deia que et feia un favor. Collonades.
No et feia cap bé.
I encara menys a mi.
He comès errors, company. Prou que ho sé.
Però també sé que puc millorar.
I sé que és molt fàcil de dir,
que caldran molts esforços i espero no estar fent tard.
Cada dia, cada decisió, és una oportunitat.
I les vull començar a aprofitar.
No et demano que em creguis,
només que em donis una oportunitat.
Potser mai seré el millor pare del món, però sé que ho puc fer més bé.
I et juro que mai deixaré d'intentar-ho.
Què acaba de passar?
Crec que soc millor persona.
- Toquem el dos? - Sí.
Primer hem de trobar algú. Som-hi.
Cal!
Només pots fer real una joguina. Tria.
La Dona Meravella.
És ell.
- Estàs bé? - Sí, sí.
M'alegro de veure't.
Papa?
Ep, vine aquí. Et vull presentar uns amics.
Cal, Zoe, ell és el meu fill, Dylan.
L'inimitable Dylan.
M'han parlat molt de tu.
Benvingut al pol Nord.
És increïble que hagi reactivat el Quatuplicador.
Ha estat fora de servei des del segle XIX.
Fa un moment produïa boles com xurros i s'ha aturat
com si l'haguessin desendollat. L'hem vist.
Diu que farà la ruta ella mateixa.
Com?
Enviarà una bola a tothom de la llista.
És impossible.
- El trineu no s'enlairarà... - Sense ell.
Que no prengui el vol!
Hi ha un accés subterrani a l'hangar.
Espera.
Cap!
Garcia.
Cal.
Senyora.
On és?
Gryla, atura't!
Tot just marxava.
- Ves. Emporta-te'l. - Anem, Dylan.
Som-hi!
Vinga!
Nick. Vinga, amunt.
Vermell!
Torna amb mi. Torna, cap.
Desperta't.
Nick! Nick!
Soc el Cal!
Cal!
La mare que el va...
Jack.
Corre.
De cap manera.
Pels de la meva mena, hi ha maneres pitjors de morir
que intentant salvar Santa Claus.
Gryla!
És hora que marxis.
Marxaré,
però me l'enduré amb mi.
No te l'enduràs enlloc.
Fa massa temps que es malbarata el seu poder.
El càstig comença aquesta nit.
Hauràs de passar per sobre meu.
Gustosament.
Els idiotes no sabeu com es parla amb una dona com ella.
Una dona de debò.
És la meva ex.
Hola, amor meu.
Fora d'aquí, Krampus!
No puc.
Per molt agradable que sigui veure el teu rostre miserable,
el meu germà té coses a fer.
Com en els vells temps.
No n'has tingut prou?
Si te'l vols endur, m'hauràs de matar.
Amb molt de gust.
El teu sacrifici serà en va.
Gryla!
Prou!
Unes últimes paraules pel teu guerrer més lleial?
Només una.
Kavalame!
Bon Nadal, bruixa.
No!
No, no, no, no.
No!
Mi-te-la!
Calla!
Nick.
Estàs bé?
Sí.
Per què has trigat tant?
Mira qui s'ha deixat caure per aquí.
No ens posem tendres.
Gràcies, germà.
Bon Nadal,
germà.
No et vols quedar una temporada?
No ho forcem.
A treballar!
I tu, voldré la revenja.
Bona Krampusnacht!
Quin ensurt!
Rei, on ets?
Mama, no t'ho creuràs.
ENDARRERITS
Passen sis minuts.
Pista Aèria, soc la Perdiu.
De tornada, asseguda i preparada.
Un plaer saludar-la de nou.
Anem amb sis minuts de retard.
Prepararem l'enlairament d'una revolada.
Dylan. Jack.
- Hola. - Hola.
Gràcies per ajudar.
Ell també ha ajudat.
Ja ho sé.
Tots els sistemes a punt.
30 s per a l'enlairament.
Ei, Drift.
Bona ruta.
Bon Nadal, directora.
Dylan. Jack.
Veniu?
- Com? - De debò?
Va, som-hi! Hem de marxar.
Vermell, tens permís per enlairar-te.
ASSASSÍ DE VAMPIRS 4
PER A SANTA CLAUS
Tot a punt.
Rebut. Ara venim.
DESPERT
Sí! Sí!
O sigui que ho fa de debò.
Viatja arreu del món en una sola nit.
És molt més guai del que em pensava.
I molt més atlètic.
- Sí, és una màquina. - Una màquina.
Ho veus, oi?
Sabia que et tornaria.
Ho havia perdut, Nick.
És fàcil perdre-ho, Cal.
L'important és no deixar d'intentar-ho.
Nick.
M'agradaria quedar-me.
Si et sembla bé.
I tant, comandant.
Acabem de salvar el Nadal?
Crec que acabem de salvar el Nadal.
Kavalame!
Subtítols: Victor Monreal
Supervisor creatiu Guillermo Parra